**Flori de tei**

*Ioan Grigoraș*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Am prins din zbor parfumul tău suav

Şi-am adormit cu fruntea pe condei;

Cu sângele pulsând ca un zuav,

Ţi-am presărat în păru-ţi flori de tei

Şi le-am sorbit apoi uşor şi grav,

Pictând cu buzele să îţi robesc;

Am presărat culori ca un zugrav

Nevrând ca orizontul să-ţi ciobesc.

În fiecare noapte fredonez

Un vers, măcar, din elegia ta

Şi mă trezesc din somn să creionez

Privirea care mă va alinta.

Şi-n orice zi, cu fruntea pe condei,

Te savurez ca ceaiul fin de tei...

Din volumul Ceremonia Iubirii -

Editura Rovimed Publishers Bacău - 2013